Lied van die natuur | Net nog 'n paar gedagtes
← Die winter is verby
‘n Binnenshuise wintertuin →
Posted on November 4, 2015 by Maree Clarkson
‘n Paar woorde in een van my Natuur-Joernale…
Om ‘n Natuur-joernaal aan te hou is een van die groot vreugdes in my lewe. Hier bewaar ek herinneringe uit my tuin en die natuur, maak ek notas van belangrike dinge en gebeurtenisse en gee ek vrye teuels aan my gedagtes en verbeelding. Mooi natuur-gedigte word hier vasgeplak tesame met sketse, mooi prentjies en drome.
Posted in gedagtes
2 thoughts on “Lied van die natuur”
Junie 17, 2014 om 17:37
So, so pragtig!!
Junie 19, 2014 om 04:30
Baie dankie Liz, bly jy het geniet!
17,614 ste persoon wat hier inloer! Baie dankie en welkom! Hoop jy loer weer in. Blokraai lok skares op fees | Netwerk24
Blokraai lok skares op fees
Deur Jens.Friis 21 Julie 2016 06:00
ILSE VAN HEMERT van Pretoria is op die Vrystaat Kunstefees in Bloemfontein as die heel eerste nasionale blokraaikampioen gekroon nadat sy eerste in die RSG-blokraaitoernooi geëindig het.
Van Hemert het met ’n totaal van 9 000 punte in die eindstryd haar twee teenstanders, Jo Hiemstra van Bloemfontein en Willie Pretorius van Pretoria, uitgestof om die gesogte titel te verower.
Die RSG-blokraaitoernooi is vanjaar die heel eerste keer in samewerking met die blokraaigroep XWord en die departement Afrikaans en Nederlands, Duits en Frans aan die Universiteit van die Vrystaat (UV) aangebied.
Van Hemert, wat as dogtertjie saam met haar ma blokraaisels begin invul het, het verskeie uitdunrondes beleef om haar plek in die finale kompetisie te verseker. Sy het ’n verskeidenheid pryse ter waarde van nagenoeg R15 000 gewen.
Die RSG-blokraaitoernooi in Bloemfontein het wye belangstelling gelok en is deur deelnemers, onder wie verskeie jong mense, van so ver soos Kaapstad, George en selfs Namibië bygewoon. Deelnemers kon aan drie uitdunrondes deelneem waartydens hul spoed en kennis met die invul van ’n uiteenlopende reeks raaisels getoets is.
Nege deelnemers het uiteindelik die halfeindronde gehaal, waarna die drie finaliste aangewys is.
In die eindronde moes die finaliste elk ’n reuse-raaisel op ’n staander voor in die saal invul terwyl die toeskouers alles kon dophou.
Die hoof van die departement Afrikaans en Nederlands, Duits en Frans aan die UV, prof. Angelique van Niekerk, het gesê dat die belangstelling in die toernooi almal se stoutste verwagtinge oortref het. Sy het haar departement se voortgesette betrokkenheid by hierdie projek bevestig. “Ons is daarvan oortuig dat die RSG-blokraaitoernooi van krag tot krag sal gaan,” het sy gesê, “en ons sal graag wil sien dat dit ’n jaarlikse hoogtepunt op die kalender van die Vrystaat Kunstefees word.”